Volgens Sadag is die diagnose van bipolêre gemoedsversteuring klinies van aard. Dit beteken dat dit gegrond is op die pasiënt se beskrywing van sy of haar gemoedskommelinge. ’n Diagnose is ingewikkeld en moet verkieslik deur ’n mediese spesialis gedoen word nadat die pasiënt behoorlik geëvalueer is.
Indien ’n pasiënt reeds vir depressie behandel word en die simptome nie verbeter nie, bestaan daar ’n moontlikheid dat hy of sy eerder aan bipolêre gemoedsversteuring ly. So ’n pasiënt kan vir ’n paar maande antidepressante met welslae gebruik, maar dan agterkom dat die depressie erger raak. Indien hy of sy dan met bipolêr gediagnoseer word, moet die medikasie aangepas word aangesien die behandeling van bipolêre gemoedsversteuring aansienlik verskil van dié van depressie.
Heath bevestig dat selfdoodgedagtes en -pogings dikwels deel vorm van die depressiewe fase. Sy verduidelik: “Die moedelose lyer sien géén ander uitkoms nie. Dit is ’n uiters stresvolle tyd vir die lyer sowel as geliefdes.”
“Die stigma wat aan psigiatriese siektes kleef, getuig van oningeligtheid,” sê dr. Venter. “Kennis is mag en ’n oningeligte mening doen meer skade as goed. Elkeen wat met die siekte te doen kry moet help om dit te destigmatiseer.” Hy beklemtoon ook dat bipolêre gemoedsversteuring ’n siekte met ’n biologiese oorsprong is – net soos diabetes of hoë bloeddruk. Heath voeg by dat die lyer beskou moet word as ’n “persoon met ’n siekte genaamd bipolêr” en nie as “’n bipolêr” nie.
Klik hier om Sadag se bipolêr-vraelys af te laai indien jy vermoed dat jy moontlik aan bipolêre gemoedsversteuring ly. Sadag beveel sterk aan dat die uitkoms van die vraelys met ’n mediese praktisyn bespreek word.
I am BRokEN. let op die klein letters en dan die word saam. Jy se dit, maar dit kom net uit, nie van jou hart af nie. Mense begryp nie die emosionele stryd nie. DIS uitmergelend, maak jou siek, moeg, vat jou eetlus weg. Self die belangrikste dinge in jou lewe betekn min. en soos ek vandag op SADAG rondkrap vir hulp (my go-to guys) besluit ek wat help dit. Jy voel of alles n mislukking is en jy dink en voel of jy alleen is. Jou werk voel niks, jou man se beweeg aan en jou kinders verstaan nie die warboel van kwaad, haat en hartseer nie. Dan kom jy op die volgende af. vir die wat wonder hoe dit voel. lees die link: http://imgur.com/gallery/4swX4N1
Ek is nou al 4 jaar van Medikasie af en het probeer dit baklei. dis nie moontlik nie. Jy het die hulp nodig.